

# **Skole-NM 2020**

# Programområde: **Vg2 Frisør**

# Fag: **Frisørfaget**

## **VEILEDNING OG INSTRUKS**

**Krav til utstyr og gjennomføring**

Oppgavene skal utføres på et egnet langthårshode med minimum 20 cm lengde i indre området.

Mal til skisse og arbeidsbeskrivelser finnes på frisorfaget.no (skisse dame og frisyreform). Skisse og arbeidsbeskrivelse med begrunnelse for valg, samt ferdig utført arbeide leveres som oppgaven beskriver.

Total tid for den praktiske oppgaven er 3 timer. Du disponerer selv tiden, men alt materiell må leveres innen fastsatt tid til bedømming.

Konkurransetidspunkt kl. 10:00 – 13:00.

Denne oppgaven benyttes til skole og fylkeskonkurransen. Oppgaven kan bli endret inntil 20 % på

skole – NM.

**Innlevering**

Ferdigstilt frisyre, skisse, arbeidsbeskrivelse med begrunnelse leveres i sin helhet innen tidsfrist. Bare komplette oppgaver som er levert tidsnok vil bli vurdert.

**FORORD**

Frisyreform er en viktig del av frisørfaget og er noe frisører jobber med daglig i en frisørsalong på ulike måter og med ulike teknikker.

Oppgaven er utformet med tanke på fremtidig kundebehandling innenfor frisyreforming. Oppgaven gir rom for kreativitet, eksperimentering og nytenkning.

**BESKRIVELSE AV OPPGAVEN**

Oppgaven er individuell.

**Tema: Kontrast**

**Oppgave – praktisk gjennomføring**

Oppgaven skal utføres på langthårshode. Du skal lage en frisyreform med temaet kontrast. Med dette mener vi for eksempel kontrast i form, tekstur, elementer eller teknikker. Håret kan være farget på forhånd, men fargen vurderes ikke. Det er valgfritt hvor mye av håret som eventuelt skal settes opp. Alle hjelpemidler er tillatt hvis ikke annet er beskrevet. Pynt er ikke tillatt.

**Forberedelse, skisse og arbeidsbeskrivelse**

Du skal under forberedelsen beskrive og begrunne planlagt resultat. Inspirasjonsbilde kan legges ved. Skisse og arbeidsbeskrivelse med begrunnelser til valgt frisyre (materiell, teknikker og produkter) skal være ferdigstilt til konkurransedagen og vises til dommer før den praktiske delen starter. Ved eventuelle endringer underveis markeres dette i arbeidsbeskrivelsen og leveres dommer før bedømmingen.

**NØDVENDIG MATERIELL OG UTSTYR FOR   
Å KUNNE LØSE OPPGAVEN**

Det forventes at den enkelte konkurrent har med seg alt av personlig utstyr   
som trengs til gjennomføringen.

|  |  |  |  |
| --- | --- | --- | --- |
| Utstyr | mengde/antall | beskrivelse | Merknader |
| Øvingshode | 1 | Minimum 20 cm. i indre området. . | Valgfri leverandør ved kjøp av øvingshode. |
| Personlig utstyr | Det du måtte trenge til utføring av planlagt arbeid | Eks. Føner, klyper, løshår, produkter, styling jern osv. | Alle tar med seg det utstyret man trenger for å utføre oppgaven. |

**BEDØMMINGSKRITERIER OG VURDERINGSSKJEMA**

De tre første delene bedømmes med poeng fra 1 til 6. Den fjerde delen, ferdig resultat, gir dobbel poengsum/ ganges med to. Max poengsum er 30 og laveste er 5. Oppgaven vurderes med hovedvekt på den tekniske gjennomføringen.

|  |  |  |
| --- | --- | --- |
| VURDERINGSKRITERIER | kommentar | POENG |
| **Forberedelse og planlegging**   * Evne til planlegging * Arbeidsbeskrivelse, skisse, bilde er i samsvar med ferdig resultat * Begrunnelse for egne valg ut fra tema og ønsket resultat * Fagterminologi er godt ivaretatt |  |  |
| **Teknikker, verktøyføring og produkter**   * Hensiktsmessig valg av teknikker * Hensiktsmessig bruk av verktøy og produkter * Faglige ferdigheter |  |  |
| **Form**   * Form og balanse i frisyren * Tydelig Kontrast |  |  |
| **Ferdig resultat**   * Helhet og renhet i frisyren * Ferdig frisyre er i samsvar med arbeidsbeskrivelse og begrunnelse * Gjennomført oppgaven i henhold til tema/oppgaveteksten |  |  |
| total poengsum |  |  |